Designer Outlet Parndorf

Designer Outlet Parndorf je nákupné centrum v Rakúsku pri obci Parndorf v okrese Neusiedl am See v spolkovej krajine Burgenland. Nachádza sa zhruba na polceste medzi mestami Viedeň a Bratislava, pri rakúskej diaľnici A4.

Obsahuje 37 000 m² prenajímateľnej plochy, kde sú umiestnené predajne oblečenia, obuvi, doplnkov, skla, porcelánu, kabeliek, darčekových predmetov, šperkov, hračiek a iného tovaru. Celkovo je tu 150 obchodov so 600 značkami, kde sa predáva tovar s 30 až 70 percentnými zľavami (podľa oficiálnych informácií). Parkovanie je zabezpečené 3000 parkovacími miestami, funguje tu 12 kaviarní a reštaurácií, 3 bankomaty, banka a kryté detské ihrisko. Komplex sa nachádza v blízkosti Neziderského jazera.

Externé odkazy 
 Domovská stránka

Nákupné centrá v Rakúsku

de:Parndorf#Designer Outlet Center Parndorf